
O, saae Du ej min Oldemo'er, 
Den dejlig Rosensblommw” ? 
Mig syntes, hun til Himlen foer; 


Men hun drog Norden om. 
(gammel jydsk Vise,) 

Fortale. 


Oae har fulgt Munchs Edda med enkelte Varianter. 
Han har ikke sjælden for Tydeligheds Skyld ombyttet Navne med 
Begreber, Betegnelser med det Betegnede. Man kan tillade sig 
nogen Frihed i saa Henseende uden at svigte sin Troskab mod 
Originalen, men løber jo derved større Fare for at fejle; og paa 
eet Sted, ved Dværgelisten, vilde det være umenneskeligt ikke at 
fejle. Han kan kun derom sige, at Intet er sat vilkaarligt og uden 
Grund; men istedenfor at trætte Læseren ved at gjøre Rede for sine 
Grunde paa ethvert enkelt Sted, foretrækker han at udbede sig en 
mild Bedømmelse. 

Han har ønsket at levere en let tilgjængelig Oversættelse af 
det vigtigste Troesdigt i vor gamle Runlære under en nogenlunde 
tiltalende Form, og derved tillige henlede Opmærksomheden paa, 
at der ligger en dybere Tankegang skjult i Runlæren, end sædvanligt 
antages. 

Hvad her er sagt, gjælder i Almindelighed ogsaa om Over- 
sættelsen af de tvende andre Digte. 


ER 
Ht. 


A. Valas Kald. 3. 
I: I Urolds- Morgen 
Og Lyd jeg beder Med Ymer følger 
Almenigmand Ej Strand, ej Vande, 


bs 


Af hver en Alder, 
Af hver en Stand; 
Valfaders Snille 
Jeg skildrer her, 
Oldmandesagnet, 
Min Mindefærd. 


Midverdens Dannelse.) 
Vi: 
Jeg mindes Jætter 


I Tidens Brud, 


Fra dem min Fostring 


Man leder ud; 

Ni Verdner mindes, 
Livsmagter ni, 
Alskabningstræet 
Paa Spirens Sti. 


G: 


Ej svale Bølger, 

Ej Himmel oven, 
Ej Jord man saae, 
I Rummets Tomgab 
Ej mindste Straa, 


4. 
Før Sønnens Sønner 
Gav Kloder Sted 
Og Midgaard danned' 
Med Herlighed: 
Men Sydsol skinner 
Paa Steensals Lide, 
Og grønne Urter 
Af Grunden skride. 


Tidens Ordning. 
5. 


Sig Sol fra Sønden 
Med Maane selled, 
Om Himmelheste 
Sin Højre fælded, 


”) ImellemAandens Lys, Muspelheim, 
i Syd og Materiens Mørke, Nifiheim, 
i Nord; den førstnævnte Verden 
er efter Snorros Edda evig, den 
sidste skabt. 


Mod uvis Bolig 

De Heste rendte, 

Sin egen Fylde 

Ej Maane kjendte, 

Ej Stjerner vidste, 

Hvor de sig vendte. 
6. 

Til Udslags Sæde 

Almagter ginge, 

Storhellige Guder 


Om Raad at tinge; . 


For Maaneskifter 
De Navne finge, 
For Nat og Morgen 
Og Middagsstunde, 
Undern og Åften: 
Aar at begrunde, 


D. Asernes Guldalder. Lovens Komme. 


(Englefaldet?) 
fk 
Paa Idrætsvangen 
Stod Asers Hær 
Og Altertempler 
Højtømred der; 
De øved Evner 
Paa alle Lede, 
At lægge Esser 
Og Koster smede, 
At danne Tænger 
Og Redskab rede, 
8. 
De tavled glade 
I Hjemmets Stavn, 


Paa Guld der aldrig 
Var noget Savn, 
Før trende grumme 
Møer gik frem 

Med mægtig Styrke 
Fra Jætters Hjem. 


E. Deudviklende og fuldendende Kræfter 
og deres Stigning til højere Sfærer. 
Dværge og Alfer. 


9. 
Til Udslags Sæde 
Almagter ginge, 
Storhellige Guder 
Om Raad at tinge, 
Om hvo der skulde 
Dværgdrotter danne 
Af blodigt Skums 
Og Blaabeens Blande. 


kg: i 
Stofbrygger ypperste 
Dværg er vorden, 
Dørmand' stander ham 
Næst i Orden; 

I Mandeskikkelser 
Frem af Jord 

Gik Pugeskarer 
Paa Dørmands Ord. 

FE 
Ny og Næ, 

Nordre, Søndre, 
Østre, Vestre, 
Altyv, Lukøje, 
Pusling, Nanne, 


Nipper, Danne, 
Gyser, Kyser, 
Bump og Stump, 
Spænd og Spænder, 
Graaskjægsfa'r, 
Sødmjødsnar, 

12: 
Vever, Slughals, 
Pust og Drille, 
AÅrtig, Vovhals, 
Knort og Brille, 
Farveskjær, 
Bussemand, Pudsemand, 
Styr og Snild, 
Rigtig Dværge 
Stande her; 

13; 
Filer, Kiler, 
Funtus, Fløjten, 
Knude, Vilder, 
Haandelav, 
Suus og'Duus, 
Bryn og Piil, 
Avl og Iil, 
Hornbore, 
Priis og Stampe, 
Knold og Kampe, 
Skjoldeholde. 


14. 
For Talsmænds Slægter 
Nu Dværge jeg tæller 
Til Elskov op, 
Lukøjes Fæller; 


De, som søgte 
Fra Bjærgets Sal 
Muldvangs Sæde 
Til Kampens Val. 

15: 
Der var Drøpner, 
Slaaesbro'r, Ranke, 
Klintespore, 
Smilebore, 
Glimmer, Blanke, 
Virvarsvolde, 
Glatter, Gamling, 
Alf og Ungling, 
Skjoldeholde, 

16. 
Fjæler, Kjøler, 
Bringfordag, 


Fangimag, 


Hærmand, Sværdmand, 


Svariskov, 
Luskibusk: 

Det, mens Verden 
Staaer, skal være 
Elskovs Ætte- 
Tal med Ære. 


F. Menneskeis Skabelse. 
1%; 

Saa vandred” trende, 
Af Asers Følge, 
Mægtige milde 
Ved Aagabs Bølge; 
Ask og Embla 
De fandt paa Land, 


Uden Styr 

Og i værnløs Stand. 
18, 

Aand de ej havde, 

Ej heller Tykke, 

Blod eller Lader, 

Ej Farvesmykke; 

Aand gav Odin 

Og Høner Sind, 

Blod gav Loder 

Og Blomst paa Kind. 


G. Livet i fuldt Flor. 


19: 
Ygdrasil nævnet, 
En Ask der stander, 
Hvidmulds Vædske 
Det Højtræ vander, 
Deden kommer Dug, 
Der i Dale gaaer, 
Over Urdes Kilde 


Den immergrøn staaer. 


H. Gudsbevidsthedens Udvikling under 


Lovens Herredømme fra det første 
Syndefald(Theogoniens Begyndelse). 


20. 

Deden komme Møer, 
Der meget vide, 
Trende fra Søen 
Ved Træets Side, 
Urde den første, 
Verdande den næste, 
Skulde den tredje: 
De Runer fæste, 

Liv de kaarede, 
Love lagde, 
Oldenes Sønner 
Skjæbne sagde. 
2 
Ude hun sad 
I Enkestand, 
Til hende kom 
Den gamle Mand; 
Den frygtelig Høje 
Hun skued” i Øje. 
22. 
Hvi spørge I mig? 
Hvi friste I mig? 
Ja, Odin tilfulde 
Jo kjender jeg, 
Hvor dølge Du vilde 
Dit Øje i Kundskabens 
Herlige Kilde; 
Hver Morgenrød 
Af Valfaders Pant 
Drikker Mimer Mjød. 
Mon I nu ret 
Kan fatte det? 


I. Kultur og Folkedannelse som Forbud 


paa Krigen. 
238. 

Hende gav Hærfader 
Smykker og Ringe, 
Sange, som Viisdommens 
Skatte kan bringe, 
Spaadommens Vidjer; 
Hvor Øjet sig vender, 


Vide hun skuer, 
Alverden hun kjender. 
VÆR 

Saae hun Valkyrier, 
Dragne saa vide, 

Rede til Gudernes 
Stamfolk at ride: 
Skulde holdt Skjoldet, 
Den anden var Skøgel, 
Gunn, Hilde, Gøndel 
Og Spydskøgel. 


K, Vanernes Guldalder tabtved Ufreden. 


Åser og Vaner i Forening. 

25: 

Hun først i Verden 
Blandt Folk saae Blod, 
Da Spydet gjennem 
Guldvevre stod, 

Og hun i den Højes 
Hal blev brændt; 
Den tregang baarne 
Blev tregang brændt, 
Ofte, usjælden 

Man det bedrev, 
End Guldvevre 

I Live blev. 

26. 
Spaakyndig Vala — 
Ædelig nævntes hun, 
Hvor hun til Huse kom, 
Ulvene tæmmed hun, 
Øvede Trylledom, 
Ved Leg med den 


Hos Folkefærd 
Stedse hun vakte 
Ond Begjær. 


2; 
Til Udslags Sæde 
Almagter ginge, 
Storhellige Guder 
Om Raad at tinge: 
Om Aserne skulde 
Afgift yde, 
Eller alle Guder 
Offer nyde. 

28. 
Brudt blev da Asa- 
Borgens Skranke, 
Med Kampgny Vaner 
I Felt sig sanke; 
Odins Spyd mellem 
Folkene foer, 
Det var den første 
Krig paa Jord. 


L. Brudstykke af Runen om Gudernes 
timelige Luftkastel og om Fantasien 
som Kjødets og som Aandens Ganger, 


AGE 
Til Udslags Sæde 
Almagter ginge, 
Storhellige Guder 
Om Raad at tinge: 
Hvo Svig havde stiftet 
I Luftens Rige, 
Til Jætterne lovet 
Oders Pige. 


30. 


"Kun der var Thor 
Af Harme ør, 

Han sjælden sidder, 
Naar sligt han spør; 
Brudt blev Eder 
Og sorne Ord, 

Den stærke Pagt, 
Der imiddel foer. 


M. Himmelvejens (Regnbuens) Udgydelse 


af Gjalderhornet. (sml. Anmrk. til 
Ravnegalderet,) 


31. 


Hun veed Hejmdals 
Lur i Læ 

Under ætherisk 
Helligt Træ; 

Af Valfaders 

Pant en Aa 

Sees med jordisk 
Fos at gaae. 


. Forbud paa Omvæltningen i Livet. 
(Eller maaskee: Sol- og Maane- 
dyrkelse, og Menneskeoffer for at 
afvende Uaar.) 


32. 
Øster i Jernved 
Sad gammel Qvind, 
Der fødte hun Børn 
I Ulveskind, 


Een især 
Gjør dem alle Skam, 

Maanetyven 
I Troldeham. 


33: 
Med Livet af Dødsens 


Mænd han mættes, 
Gudernes Sæde 

Med Blod beplettes, 

Til Sommer da sortnede 
Solens Skin, 

Alt Vejrligt fangede 
Gruligt Sind. 

Mon I nu ret 

Kan fatte det? 


31. 


Kjællingens Vogter 

Paa Høj der sad, 

Han slog sin. Harpe, 

Den Ørn, saa glad ; 

Goel næst hannem 

I Fugleved 

Fagerrød Hane, 

Han Fjæler hed. 
35, 

Guldkam galer 

For Asers Rækker, 

Hos Hærfader 

Han Helte vækker, 

Dernede høres 

En Anden gale, 

Sod-rød Hane 

I Hel-Sale. 

O. Guldvevres tredje Hedengang, eller 
den tredje Guldalders Tab ved 
Balders Død. 


P. Livskampens Udslag, 
tages fangen. 


38. 


Fornuften 


36. 


Gud Balders Skjæbne 
Jeg saae i Løn, 

Han svømmed i Blod 
Den Odins Søn; 

Af Grunden højnede 
Sig en Green, 
Smækker og liflig, 
Mistelteen. 


37. 


Mig syntes, den .blev 
Til farlig Harm, 

Som Spyd den fløj 
Fra Håders Arm; 
[En Broder til Balder 
Fik snarlig Liv, 

Som natgammel Helt 
Han yppede Kiv, 
Haand toet, Haar kjæmmet 
Ej han har, L 
Før Balders Fjende 
Paa Baal han bar.] 
Men Frigga monne 
Valhallas Vee 

I Fensale 

Med Graad betee. 
Mon I nu ret 

Kan fatte det? 


Lænket seer hun ligge 

I Varmbads Lund 

Listigkrop Loke, 

Den fule Hund; 

Over ham sidder 

Dybsind der, 

Ej just glad 

Ved sin Mages Færd. 
39. 

Da man Vales 

Drabsbaand vinder, 

Haardt den Tarme- 

Knude binder. 


Q. Ondt og Godt adskilles, 
40. 
En Aa, som øster 
Om Edderdal falder, 
Med Dynd og Sværd 
Man Slider kalder. 


R. De materielle Paradiser. 


47 
Stod mod Norden 
Ved Yndebjærge 
En Sal af Guld 
For Æt af Dværge: 
I Kuldefri stod 
En anden Stavn, 
Bruser er Jætters 
Ølsals Navn. 


S. Straffestedet. 

42. 
Fjernt fra Sol hun 
Sal saae stande, 
Med Dørre mod Nord 
Paa Ligstrande; 
Gjennem Lyren falde 
Giftdraaber ned, 
En Fletning af Slanger 
I Tagets Sted. 

43. 
I rivende Strømme 
Vade der 
Meensorne Mænd 
Og Morderhær 
Og hvo der Øret 
Bedaaret har 


Paa den, som Andenmands 


Hustru var. 

Der suger Nidhugger 
Dødninges Krop 

Og slider dem vildt 
Fra Taa til Top. 
Mon I nu ret 

Kan fatte det? 


T. Denne Verdens Undergang, 
a) Forberedelserne. 


44. 
Frem skuer jeg længer, 
Rig er min Sang 
Om Sejrguders ramme 
Undergang. 

45: 
I Strid falder Broder 
For Broders Haand, 
Søstersønner krænke 
Slægtskabs Baand, 
Grund gjalder, Luft 
Er Udyrs Stand, 
Ingenmand skaaner 
En anden Mand. 

Ab. 
Haardt er i Verden, 
Hordom øves, 
Øxold, Sværdold, 
Skjolde kløves, 
Vindold, Ulvold, 
Før Verdens Huus 
Styrter i Gruus. 


b) Magternes Sammenstød og Bane. 
47. 
Mims Sønner lege, 
Hans Træ gaaer i Brand, 
Det gamle Gjalderhorn 
Tændte det an; 
Paa Horn skingrer Hejmdal 
I Luftens Sale, 
Med Mimers Hoved 
Skal Odin tale. 
48. 
Gjennem Ygdrasils Ask 
En Skjælven gaaer, 
Det gi'er sig det gamle 
Træ, men staaer; 


Slagen er Jættens 
Friheds Stund, 

For Bratfjælds Hule 
Gjøer Helvedhund, 
Ulven faaer Hast, 
Hans Lænke brast. 


49. 
Hrym sejler østfra 
Med Hærskjold i Top, 
Verdensslangen vælter sig 
Jættevild op 
Og knuger Havet 
Med Ormekrop, 
Blegnæb slider Lig, 
Ørnen skriger, 
Ud af Havnen 


Naglfar higer. 


50, 
Kjøl gaaer østfra, 
Muspels Skare 
Monne Lysets 
Hav befare, 
Loke staaer ved Ror; 
Et Ulvekor 
Af grulige Seller 
Er med paa Farten, 
Byleists Broder 
Er en af Arten. 


os 
Sydfra gaaer Surt 
Med svajende Flamme, 
Sværdet, som Valguders 

Sol gjør til Skamme;") 
Steenbjærge ramle 
Og Utysker famle, 
Helvedfart øves 
Og Himmelen kløves. 
52: 
Hvor staaer det med Alfer? 
Hvor staaer det med Aser? 
Aserne tinge, 
Mens Jættehjem raser ; 
For Steendøre høres 
Puslingevraal, 
De stønne ved Bjærget, 
Som sætter dem Maal. 
Mon I nu ret 
Kan fatte det? 
58. 
Da kommer vor Tilflugts 
Anden Qvide, 
Naar Odin farer 
Mod Ulv at stride, 
Og Frey den Lyse 
Mod Surt holder Stand: 
Da falder Friggas 
Elskede Mand. 
54, 
Da kommer Sejrfaders 
Søn med Vælde, 
Vidar, for Morder- 
Dyret at fælde; 


") Mon ikke Kometen var Surts Sværd, 
og derfra Troen paa, at den varsler 
Undergang ? 


I Tvivlingens Hjærte 
Staaer dragen Sværd, 
Saa er hævnet 
Den Fader kjær. 

55. 
Da kommer Jords herlige 
Søn med Harm: 
See, Slangen faldt 
For Beskjærmerens Arm! 
Ni Skridt fra den frække 
Snog at gaae 
Med Nød og Næppe 
Kan Jordsøn naae. 


c) Menneskehedens Undergang. 


Allemand forlade 
Nu Verdens Stade. 


d) Naturens Undergang. 


56. 
Sol maa sortne 
Og Jorden drukne, 
Klare Stjerner 
Paa Himlen slukne, 
Dampen straaler 
Af Livstræets Top, 
Flammerne slikke 
Mod Himlen op. 


kul Ca 
X 


Gyjenfødelsen og Saligheden. 


(7 
Jorden hun skuer 
Atter fød, 

Eviggrøn stige 
Af Havets Skjød; 
Ørnen flyver 
Over Fossens Væld, 
Han spejdede Fisken 
Fra sit Fjæld.=) 

58, 
Aser mødes 
Paa Idrætsvange, 
Tale om Jordens 
Kjæmpeslange, 
Mindes om Skjæbner, 
Store og mange, 
Og Thunders gamle 


Fimmelsange. 


59. 


Der de i Græsset 
For sidste Sinde 
De underfulde 
Guldtavl finde, 

Som fordum Guders 
Folkedrot, Frey 

Og Balder, ejed, 
Paa Tidens Vej. 


60. 
Agrene voxe 
Usaaede der, 
Alt Ondt sig bedrer, 
Thi Balder er nær; 


") Der er Foraar i den nye Verden; 


thi Fisken staaer højt i Vandet. 


Han og Håder 
Slaae sig til Ro 


I Valguders Konges 


Salige Bo. 

Mon I nu ret 

Kan fatte det? 
61. 

Skjæbnens Vaand 


Er i Høners Haand; 


Viden Vindhjem 
Skal beboe 
Sønner af de 
Brødre to. 
Mon I nu ret 
Kan fatte det? 

62, 
En Sal, som Solen 
Yndefuld, 
I Gimle hun seer 
Med Tag af Guld; 
Fromme Drotter 
Dens Bænke pryde 
Og Livets Lykke 
I Tiden nyde. 


df 


v. 


ig 


Helliggjørelsen. 
63. 


Altets Styren 

Fra oven kommer, 
Him mægtige stærke 
Kongedommer, 
Domme han fælder 
Opg stiller Strid, 
Helliger Freden 


For evig Tid. 
DD 


Den gamle Drage flyver t Lyset. 


64. 
Da flyver Dimmel- 


Dragen frem, 

Snogen fra Mørkfjælds 
Dybe Hjem, 

Nu sig Niddets 
Hugorm svinger — 
Lig han bær 


Paa sine Vinger — 


Over Vang 


Til Undergang. 


Forklaring. 


H, er den Vala, som taler her? Er hun en Spaaqvinde, der til 
en bestemt Tid virkelig har levet og sunget i Norden — eller er 
hun Idealet af en Sandsigerske, der raader over hele Søsterskabets 
aandelige Ejendom? Nærmest det Sidste; thi Vala er unegtelig 
foruden mere Eenheden af det hedenske Nordens i Fleerguderiet 
adsplittede Gudsbevidsthed; hun er den sande Guds Bevidsthed, der 
vel har tabt sig og er gaaet heden ved Syndefaldene, men dog 
endnu er saaledes tilstede i Hedenskabets Minder, at den stadigt 
savner sig selv og søger at komme til sig selv igjen. Vala er den 
kjæmpende Gudsbevidsthed — deraf maaskee Navnet. 

Naar Gudsbevidstheden i de 3 Guldaldere partielt er i Hvile, 
og ved Syndefaldene. rykkes ud af denne Hvile til Kamp, saa er 
det Vala, med hvem dette passerer i den 3 Gange baarne og 3 
Gange dræbte Guldvevres Person, Disse Guldaldere, deres Tab 
og forhaabede Gjenvindelse i en ny Verden er det Hovedpunkt, 
hvorom Sangen dreier sig.  Våluspa er Hedenskabets virkelige 
Historie, men tillige en paa denne bygget Spekulation over Verdens 
Historie. Disse to Grundbestanddele maae vel adskilles; thi den 
første Historie maa være grundet paa Erfaring og Tradition, ved 
den gjælder det nærmest om at forstaae den dunkle Fremstilling; 
Skabelsens og Fuldendelsens Historie er derimod spekulativ og 
profetisk; ved den gjælder det tillige om at prøve og sande eller 
forkaste. 

Vi gaae først til Menneskehedens Historie i Hedenskabet. 
Den første Guldalder er Paradiset; Opholdet paa Idrætsvangen (de 
fredelige Syslers Vang — modsat Kampens Vang, Valen), hvor 


Eg 


Gudsbevidstheden som Instinkt hviler i Uskyldigheden, hvor Midleren 
Høner ener i Fostbroderskab Odin og Loke, Viisdommens Aand 
og den selvstændige Fornuft. Den anden Guldalder er Freys, hvor 
Bevidstheden som Samvittighed hviler i Freden, den tredie Balders, 
hvor Vala som den hengivne Fornuft hviler i Idealet. Den første 
Guldalder er Asernes, den anden Vanernes, den tredie fælles. 

Til de 3 Guldaldere svare 3 Syndefald, først Odins Drik af 
Kundskabens Brønd, hvorved han pantsatte sit Øje (Indblikket i 
Himlen) og som fremkalder Skjæbnegudinderne, bringer Menneskene 
ind under Lovens Herredømme. Det andet Syndefald er Mand- 
drabet, Krigen, Sammenstødet imellem det kultiverede Menneske 
(Agerdyrkeren) og Nomaden (Kain og Abel). Det tredie Synde- 
fald er Opoffrelsen af Idealet, der fældes af den blinde Virkelighed 
ved Egoismens Spyd (Snylteplanten Mistelteen).  Muligen er det 
3die Syndefald Menneskeofferet, den Førstefødtes Offer; mulig er 
dette Lamechs i Biblen dunkelt omtalte Synd. 

De 3 Guldaldere ere Indledningen til 3 Hovedtilstande i 
Menneskehedens Udvikling i Oldtiden; til dens Barndoms, Ungdoms 
og Manddomsliv; til Naturtilstanden med Nomadehorderne, til 
Kulturtilstanden med Folkeslægterne, til Statslivet med den færdige 
Nation, hvor Drotterne afløses af Kongen, Krumstaven af Sværdet. 
Hermed kan nu sammenholdes Saxos Beretning om de 3 Ætter i 
Norden, af hvilke den 2den var tryllekyndig (Vaneætten) og den 
3die en Forening af de to første. Hermed kan endvidere sammen- 
holdes den gamle Romerrets aabenbart historiske Inddeling i jus 
naturæ (v. animalium), jus gentium og jus civile (v. populi).. En 
Betragtning af det enkelte Menneskes aandelige Udvikling vil ved 
sin Analogi bestyrke Rigtigheden af den her givne Fortolkning af 
Våluspas Udsagn om Menneskehedens aandelige Udvikling. 

Gaae vi nu over til Valas Profetier, hvor det ikke hedder 
vhun. saae" men ,hun seer" (i Aanden) — saa maae vi sige, at 
Vala vil den ene mægtige Fredens Gud; for hende ere alle de 
Magter og Herligheder, som have aabenbaret sig i Livet og til- 
bedes som Guder, kun Valguder, Kampguder, Odin, som den 
ypperste, Valfader, Hærfader og i sin Død Sejrfader, — de ere 
kun Tjenere, som skulle føre hende til sit Maal, og da de ikke 
kunn eløse denne Opgave, saa maa deres Herredømme forgaae. 


9% 

Først i den nye Verden kan Maalet naaes, først der kan Høner 
afløse Nornerne i Skjæbnens Styrelse, først der kan Valas Guld- 
tavl, hendes gyldne Livstegn, Fred og Ideal, som Gudernes Folke- 
hersker og Odins Søn fordum ejede, gjenfindes paa Idrætsvangen, 
først der kunne Balder og Håder, Ideal og Virkelighed, forsones. 
Da kommer den sande Gud og det Onde forgaaer.” 

Maae vi ikke sige, at da den hedenske Gudsbevidsthed naaede 
til dette Stadium, saa var den moden til at modtage Christus, saa 
var hans Komme forberedet.  Maae vi ikke sige, at her er den 
naturlige Religion, her er Svaret paa det Spørgsmaal, hvor vidt 
Gudsbevidstheden kan komme i sine Forestillinger om den sande 
Gud uden Aabenbaringens Hjælp? 

Vende vi nu tilbage til Valas Spekulationer over Verdens 
Skabelse, saa synes disse ved første Øjekast meget fejlfulde. I 
deres store Barnlighed forekomme de os Gamle næsten barnagtige 
og skikkede til at vække Ringeagt for Runlæren, en Ringeagt, 
som i al Fald ikke bør strække sig ud over sin Grund, ikke til 
den historiske og profetiske Deel. Men det skulde dog være under- 
ligt, om en saa dygtig Historiker og Profet var en heel daarlig 
Spekulant. Af Børn skal man jo have Sandhed at vide, og der 
ere jo kun faa af den nyere Filosofis Frugter, som ikke ret beseet 
alt ere voxede paa Mimerstræet, Oldtidens Kundskabstræ, Een af 
Våluspas Sætninger er i det mindste al Ære værd, den nemlig, at 
Vala — hun selv — har været med fra Verdens Skabelse, er opfostret 
hos Rimthurserne, i den uorganiske Verden, Deri ligger Erkjen- 
delsen af, at Grundprinsipet i den menneskelige Gudsbevidsthed, 
Menneskehedens Stammemoder, er det samme Prinsip, som staaer 
i Spidsen for Naturen. Vala er Verdens subjektive, passive, kvinde- 
lige Prinsip (Sclellings Seinkånnen). Men som det kosmiske Prinsip 
maa hun da ogsaa i sin Bortvendelse fra Gud, i sin Enkestand, 
naar hun optræder som aktiv og vil føde ved egen Kraft, være 
den sande Moder til de onde Magter i Naturens og Aandens Rige, 
Vi maa gjøre hende til Eet med Kjællingen i Jernskoven, som føder 
Ulvesønner, Ødelæggelsens Børn, til Eet med hvad Almuen kalder 
Fandens Oldemoder; til Eet med det faldne Verdensprinsip, der 
som aktivt, som mandiggjort, i Voluspas Verdensbetragtning er uni- 
verselt repræsenteret af Surt, Dødens Engel, Naturens Onde, og af 

Nidhugger, den gamle Drage, Aandens Onde. I Våluspas Menneske- 
historie repræsenteres det faldne Prinsip af Loke og hans Børn: 
Hel, den historiske Dødsgudinde, Midgaardsormen, Løgnens Slange, 
og Fenrir, Vantroens Ulv. 

Skulde vi da efter dette rettelig FAG spurgt: Hvad er Vala? 
og ikke: Hvem er Vala? Svaret herpaa er afhængigt af, om 
Læseren troer, at det, skabende Prinsip i Verden er forenet i 
Sønnen, og i Modsætning dertil antager, at det fødende Prinsip i 
Verden er forenet i den faldne Verdensengel. 

Maaskee man rettest kan sige, at Verdens Gudsbevidsthed er 
Naturindividet, som har mistet sin Personlighed og skal gjenvinde 
den ved Forening med Aanden; dette skeer partielt i ethvert 
Menneske.  Gudsbevidstheden skal jo i ethvert Menneske vinde 
Personlighed ved Forening med Aanden formedelst Livet; derfor 
netop er ethvert Menneske en lille Verden. Totalt vinder Guds- 
bevidstheden Personlighed igjennem Kirken, og som saadan vorder 
den, hvad Johannes Aabenbaring kalder Lammets Brud. Det 
hedenske Tempel er Kirkens Forgaard; i den er ikke den rette 
Aand tilstede, Templets Kald maa altsaa være at rense Guds- 
bevidstheden; den Gudinde, som kaldes den rene Mø, som ikke vil 
ægte nogen af Hedningernes Guder, men venter den rette Brud- 
goms Komme, hun er Hedenskabets Formaal. Opnaaelsen af dette 
Formaal skildrer Runlæren i Fjølsvinsmaal. 

Det Anførte maa være nok til at angive den Grundtanke, 
der har ledet Oversætteren og ikke været uden Indflydelse paa 
Fortolkningen. 

Skulde nu nogen synes, at her ere anslaaede altfor høje og 
dybe Toner, han prøve selv, om Valas Sang kan rummes paa en 
mindre Skala — og, jeg troer, han vil finde Nej. 


ODINS RAVNEGALDER 


ELLER 


FORSAGNSSANGEN. 


MOTTOER. 


Men Møen bød ham endnu løse een Prøvelse: 
»Hvor langt er der imellem Himlen og Jorden der, 
hvor den er dybest?” — Gjæsten sagde til Svenden, 
som bar dette Budskab: ,,Lad den svare, som 
spurgte; thi han maalte Vejen den Stund, da han 
faldt fra Himmel til Helvede”, Da Møen hørte 


Svenden, brast hun i Vejret som en Røg. 


(St, Andreas Saga — Djævelen i Qvindeham.) 


See dog ikke paa mig, fordi jeg er sortladen, thi 
Solen har brændt mig. Min Vingaard, som var 
min, har jeg ikke vogtet. 


(Bruden i Salomons Håjsang.) 


: is sg 


ie ål 


Fortale. 


D. Odin fordum udsendte sine Ravne Hugin og Munin til daglig 
Flugt over Jorden, frygtede han for, at Hugin ikke skulde vende 
tilbage, men endnu mere frygtede han for Munin, Historien har 
sandet Odins Frygt; thi Hugin — Mythernes Tanke —- er virkelig 
fløjen saa langt bort, at Aanden næppe kan øjne den; medens 
Munin — Mythernes Minde — hvis Forsvinden var den farligste, 
til Held for os fandt et Fristed imellem Islands Klipper, dengang 
Christendommen paa sin første Ørneflugt her i Norden huggede dens 
Mage, dens Øjesteen Hugin. Men hvor skulle vi gjensøge Mythernes 
Grundtanke, hvis ikke i Hugins egen Sang? Med Rette kaldes 
denne Forsagnssangen; thi i Voluspa forkynder Vala Sagnene om 
Verdens Skjæbne, men i Ravnegalderet forkynder Hugin, hvad der 
gaaer forud for denne ufuldkomne Verden, Valas Tilblivelse, Verdens- 
qvindens Fald fra Lysets Paradis til Hels Porte, hvor Odin i 
Vejtamsqvædet opsøger hende. — Hedenskabets Almeentanke og 
Runlærens særlige Tanke er selve den dybeste og grundigste reli- 
giøse og metafysiske Tanke — ikke den højeste Tanke, den er i 
Jødedommen — ikke den levende Tanke, den er i Christendommen, 
Det er Naturtanken, Verdens Bevidsthed om Gud og om sig selv, 
som har udviklet sig i Hedenskabet. Digtets Forklaring gaaer ud 
paa at vise, at der her handles om dette Prinsips Forvandling ved 
dets Fald. 

Sangen er meget gammel, derom vidner saavel dens rene 


eenfoldige Digtfylde som Sproget, der paa enkelte Steder forgjæves 


søger en hensigtsmæssig Ordledning i det Islandske, hvor da Over- 
sætteren ikke har tagen i Betænkning at tye til de andre nordiske 


Sproggrene, naar disse gave god Mening. 


Å. Den forstyrrede Tilstand 1 Til- 
værelsen ved Syndefaldet og Tabet 


af Udødeligheden. 

1: 
Alfader virker, 
Alfer tvege, 
Vaner grandske 
Norner pege, 
Livet avler, 
Tiden føder, 
Thurser dræve, 
Valkyrier kræve. 

2. 
Aserne spore 
Raad saa ilde, 
Tvivlsomme Runer 
Dem forvilde; 


Urde, som vogted 
Livets Kilde, 


4. 
For Dværge tviner 
Deres Styrke, 
Verdner synke 
Mod Svælgets Mørke, 
Ofte styrter 
Solens Ganger, 
Ofte Rejsning 
Atter fanger. 

5. 
Strand 'og Straale 
Meer ej pligte, 
Luftens Strømme 
Stadigt svigte; 
Blik for Slægtens 
Fremtids Held 
Dølger Mimers 


Klare Væld. 


Maatte dens bedste Mon I ret 
Dyd jo spilde Kan fatte det? 
3, B. Bevidstheden om den sande Gud 


(Ydun) er falden ud af Paradiset 


Derfor flagrer og forvandles til den naturlige Guds- 


Hugin rundt: bevidsthed (Vala). 

Rast — kan volde 6. 
Slægten Ondt, Fremsynet Disa 
Tilfugt — er saa Dalen boer; 
Tung at vinde, Ned fra Ygdrasils 
Udflugt — er saa Ask hun foer; 


Svær at finde, Alferne hende 


Ydun kaldte, 
Førstekulds yngste 
Barn af Ivalde. 

7. 
Af sit Fald 
I Hu saa mod, 
Sat i Bur 
Ved Højtræes Rod, 
Nattens Slægt 
Hun lider ilde, 
Vant til Hjemmets 
Glade Gilde. 

8. 
Sejrguder skue 


Nannas Sorg, 
Ulveham sende 

Til Vegmøes Borg; 
Dragten hun tog, 
Sit Sind hun brød, 
Fandt sig i Svigleg 


Og skiftede Lød. 


C, Trende Sendebud fra Odin udforske 


hende forgjæves om den faldne 
Verdens Skjæbne. 


9: 
Valgte da Odin 
Bævrasts Værge 
Til Gjaldsols Dørmø 
At besværge, 
Om hun vidste, 
Hvad Verden dulgte; 
Lopt og Brage 
Som Vidner fulgte. 

10. 
Galdre løde, 
Herre og Svende 
Paa Ulve rede 
Til Verdens Ende; 
Odin lytter 
I Lidskjalvs Sæde, 
Saa lange Veje 
Han lod dem træde. 


ll; 
Spurgte den Kløgtige 
Hende, som sender 
Livsdrik til Gudernes 
Slægter og Venner, 
Om dødskjulende 
Verdens Indgang 
Tyde hun kunde, 
Fremgang og Udgang. 

12. 
Ej Ord hun mælte, 
Ej kunde hun rede 
De Lyttende Tale, 
Ej Udraab qvæde, 
Taaren fra Hjærnens 
Glugger rinder, 
Hendes Strid i 
Graad forsvinder; 

13. 
Ret som Øst 
Fra Edderhav 
Kuldejætten 
Tjørnen gav, 
Hvormed Ålfen 


Natligt rammer 
Stolten Midgaards 
Folkestammer; 


14; 
Daad da slappes, 
Haanden segner, 
Hovedet af 
Svimmel blegner, 
Tankeør og 
Sandsesløs 
Hele Sværmen 
Gaaer i Døs: 

15: 
Saadan Jorun 
For Guder var, 
Da hun sorgspændt 
Dem negted Svar; 
Stærk de kræved, 
Jo meer hun negted, 
Ivertalen 
Dog Intet mægted. 


. Hejmdal og Loke vende tilbage og 


melde Udfaldet af Sendelsen. 
16. 

Bort gik Spørge- 
Færdens Fremmer, 
Han, som Herjans 
Gjaldhorn gjemmer, 
Skarptrefs Søn 
I Ledtog foer; 
Grimners Skjald 
Tog Vagt paa Jord. 


17 
Til Gudinders 
Borg sig svinge 
Tavse Mænd 
Paa Stormens Vinge, 
Træffe Aser 
Der til Sæde, 
Yøgers Folk 
Ved Gildets Glæde, 
18: 
De bøde Højsædets 
Vært, den bolde 
Tvivlforløser, 
Hil at volde, 
Guderne sæle 
Gildet at nyde, 
Stedse sig hos den 
Høje fryde, 
19: 
Storværks Bud 
Til Bænks dem sætter, 
Sørimner Heltes 
Skare mætter, 
Skøgel for Borde 
Med Mjøden qvæger 
Af Mindehornet 
I Lunets Bæger. 


20. 
Mangt et Spørgsmaal 
Ved Bordet finder 
Til Hejmdal Guder, 
Til Loke Gudinder, 
Om Qvinden Spaadom 


Og Sandsagn vidste — 
Til Qvældens Mørke 


Sig frem mon liste, 


VA SE 
Slet de sagde 
Færden gangen, 
Liden Roes af 
Hvervet fangen, 
Thi, af hende 
Svar at nøde, 
Var forgjæves 
Tankemøde. 


E. Odin trøster med, at Morgenen kan 


bringe lysere Udsigter. 
22. 
Odin svarer, 
Alle lytte: 
»Nye Raad er 
Nattens Bytte, 
Hver, som evner, 


Til imorgen 


Søge Raad 
For Asasorgen!" 
23, 


Nu i Spring paa 
Dybet kjører 
Nat, som aldrig 
Foden rører; 
Alt som hende 
Hesten fører, 


Guder fra Gilde 

SÅ É 
Sig forføje, 

i Sl 
For Odin og Frigga 
De sig bøje. 


F. Morgenen kommer, og Frelsens For- 


bud søger mod Himlen. 

PE 
Dag nu skyndte 
Frem sin Ganger, 
Med dyre Stene 
Dens Bidsel pranger, 
Manken Glands over 
Mandhjem spreder, 
Solen i Vogn 
Den Hest fremleder. 

25: 
I Verdensgrundens 
Nordre Fold, 
Ved Adeltræets 
Dybe Hold, 
Gyger, Thurser, 
Puslingskare, 
Dværge, Puge 
Til Hvile fare. 

Ab: 
Op staae Helte 
Alfstraalen blinker, 
Mørkhjem Natten 
Til Norden vinker, 
Hejmdals aarle 
Brofærd gjalder, 
Himmelbjærgets 
Hornlydskalder, 


Forklaring. 


Da korteste Maade, at forklare Ravnegalderets Mening paa, vil 
være en Omskrivning af Digtet, som udvikler, hvorledes Enkelthederne 
kunne forstaaes ved Hjælp af den angivne Hovedtanke, Derunder 
har Oversætteren anseet det for hensigtsmæssigt at udtale sig om 
de i Digtet forekommende Binavne paa Personerne, der deels ere 
bibeholdte i Oversættelsen, deels ombyttede med det almindelige 
Navn, men vistnok stedse valgte af Digteren med Hensyn til Situa- 
tionen. Sine Steder holder Omskrivningen sig nærmere til Originalens 
Ord for at gjøre Rede for den noget friere Oversættelse, og den 
er saaledes i det Hele bleven noget broget, men Hensynet til For- 
staaelsen maatte her være det Overvejende, 

(Strofe 1—5,) Livets historiske Kamp er alt indtraadt og i 
fuld Virksomhed under Alfaders — Odins — Styrelse; Alferne udvikle 
Individualiteterne i Kulturgudernes Tjeneste og efter Skjæbne- 
gudindernes Anviisning; Livet fremkalder Oldenes Begivenheder, de 
materielle Magter gjøre passiv Modstand, Kampens Gudinder fordre 
dennes Fremme. 

I Aanden hersker Frygt og Tvivl over Tegnene i den faldne 
Verden; thi Nornen mægtede ikke at forhindre, at Livets Kilde 
mistede sin bedste Dyd, sin udødeliggjørende Kraft. Døden er 
indkommen i Verden. 

Derfor farer Hugin ustadig omkring; noget maa der gjøres 
for Menneskeheden, men den kan intet ane, hvorved den kan holde 
sig, intet, som fører til en Ende (egentl. Vedholderens Drøm synes 
den tung, Fuldenderens Drøm dunkel). 

I Naturen er samtidig indtraadt en Forstyrrelse, Styrken af- 
tager for de fire "Verdenshjørners Dværge, den zenithsøgende 

Kraft"), saaledes at Verdnernes Sammenhæng adskilles, de forskyde 
sig ud mod det yderste Mørke, og Solens Hest, Albrænderen, 
kjører dens Vogn ud af sin rette Bane. (Verdenerne følge nu hin- 
anden i en skraa Linie —- ikke i en lodret.) 

Paa Jorden foraarsager den faldende Bevægelse, at Havet 
træder over sine Grændser og Lyset fordeles ulige, saaledes at Svig, 
ao: Kulde og Uvejr, indtræder i Luften, Men Visheden om Menneskenes 
Skjæbne er skjult i Kundskabens Kilde; thi da Odin drak af denne, 
pantsatte han til Mimer sit ene Øje, sit Indblik i Evigheden. 
Synden er indkommen i Verden. 

(Strofe 6—8). Den fremsynede Gudinde, Bevidstheden om den 
sande Gud, der udødeliggjorde Ygdrasil som dets Ividje (Dryade), 
er styrtet ned fra Træet i Mørket, og gaaet tabt for denne Verden. 
I Forhold til Alferne, til Livsudviklingen, er hun Ydun, den som 
forynger Guderne; thi Theogonien har fra hende sit Udspring; 
som saadan er hun Ivaldes (Pans), Naturskabningens, yngste Datter, 
thi hun gjenvaagner først i Mennesket, 

Fængslet i Mørket, sørger hun over sit Fald; Tanken om det 
tabte Paradiis gjør, at hun ikke kan vænne sig til Nørves, til 
Nattens Faders Slægt. Guderne see, hvorledes hun som Nanna 
sørger over sit tabte Ideal, og sende den Svage en Ulveham til 
Tegn paa hendes fremtidige Bestemmelse, at skulle som Vala ind- 
vie sine egne Frembringelser til Undergang. Hun modtager sit 
Kald, gjør Vold paa sit Sind, resignerer i Tilværelsens Usandhed 
og begynder sin nye Virksomhed. 

(Strofe 9—16.) Odin (Vidrir, Vejrherskeren, den som raader 
for onde og gode Dage) vælger Hejmdal til at adspørge Gjaldsolens 
Dørmø (enten. hende, som forvoldte Solens forandrede Bane — 
eller hende, som boer der, ved Hels Porte, hvor Solen nu ved 
Midnat begynder sin Bane) om hvad hun vidste om hver en Verden. 
Lopt, eller Loke, og Brage følge som Vidner. (Om disse Sendebuds 
Betydning see Anm. 1.) 

For at kunne befare Mørkets Rige fremtrylle de Ulve som 
Gangere, og, medens Odin sidder i Lidskjalv, begive de sig til det 


+) Svarer til Sentripetalkraften; thi man tænkte sig Hovedverdenerne paa 
Rad i Linie fra overlig mod Syd til nederlig. mod Nord. 


Punkt i Verden, som er Lidskjalv modsat, thi det er den lange 
Strækning, som Gudinden er falden, 

Den kundskabsrige Hejmdal spørger Ydun-Vala, hvad hun 
vidste om den Verden, der nu hvælver sig over Dødens Rige som 
dettes Himmel, om dens første Tid, dens Alder og dens Tids Ende, 

Hun kan ikke svare et Ord for at tilfredsstille deres Begjær, 
men græder sig i Vildelse, lig den -Søvnvildelse, der betager 
Menneskeheden, naar Natten ved sit Komme fra Østen medbringer 
fra Jættehjemmet ved den giftkolde Strøm, som omgiver Jorden, 
den Søvntorn, med hvilken Fuldbringelsens Alf ved Dagens Ende 
slaaer de Slægter, som beboe det herlige Midgaard. Da svækkes Alt 
(egtl. Ørvid forjager Jættindens Glæder, o: Sandserne, fra det hele 
Folk ved Sindets Omtumling). 

Saadan syntes Jorun (den ;Kjæmpende) for Guder (Jolner, de 
Jollende, — Ridderne?) svulmende af Harm,. da de intet Svar fik. 
Forgjæves anstrænge de deres Veltalenhed. 

(Strofe 16—21.) Hejmdal, Vogteren af Kampstyrerens Gjald- 
horn, farer bort og tager Naals Søn Loke med; Grimners (den 
maskerede Odins) Skjald forbliver ved Jorden for åt. bevogte den. 

De tvende Vidars Mænd (den tavse Guds Mænd) føres af 
Elementarguden Fornjoters Søn (Vinden) til Vingolf, Gudindernes 
Bolig; thi der — i Uvirksomhed — vare Aserne forsamlede som 
Yggers (den grublende Odins) Folk. i 

De hilse paa Guderne med gode Ønsker. De ønske Hangatyr 
(de Hængendes, de Tvivlendes Gud), den lyksaligste blandt Aserne, 
Held til sin Styrelse, og Guderne at sidde salige ved Gildet og 
nyde Lykke hos den Uudgrundelige. Man begiver sig paa Odins 
Bud til Bords, Helteskaren mættes med Sørimner, 9: den fineste 
Extrakt af det kosmiske Grundemne, og Valkyrier skjænke Mjøden, 
oa: den aandelige Næring, af Mimers Horn i Hnikars (den lunefulde, 
nykkefulde Odins) Bæger. 

Først ved Maaltidet -— thi Nysgjærrighed sømmer sig ikke — 
udspørge Guderne Hejmdal — Gjerningens Mand — og Gudinderne 
Loke — Granskningens Mand —- om Rejsen, 

De berette, at den mislykkedes aldeles; thi det er forgjæves 
at anstrenge Tankerne for at udlede Sandheden af den naturlige 


Gudsbevidsthed, 
3 

(Strofe 22—23.) Ome (den lydttalende Odin) svarer. Han , 


opsætter Sagen til den nye Morgen; maaskee Natten ved fælles 
Bestræbelser kan bringe Heldraad for Aserne.  Rindes (den jordiske 
Selvstændigheds) Moder, Natten, den Fodsvage eller Lade (thi hun 
er stedse tilvogns), kjører i store Raster frem over Fenris Marker; 
alt som hendes Hest, Riimmanke, farer frem, gaae Guderne fra 
Gilde, hilsende Herskerparret. (Nu prøve de paa at drømme noget 
Godt.) 

(Strofe 24—26.) Dag fremdriver sin straalende Hest, hvis 
Manke spreder Morgenrødens Glands over Jorden og forkynder 
Solens Komme. 

De Væsener, som færdes om Natten, begive sig til Hvile, 
under den af Ygdrasils Rødder, som strækker sig mod Niflheim. 

Heltene rejse sig ved den første Solstraale, Natten flygter. 
Hejmdal, Frelsens Forbud, farer op ad Himmelbroen. Det er 
Gjerningssvaret paa Nattens Overvejelser — Frelsen maa søges 
hinsidigen; det er det første Trin paa den lange Bane, Hedningerne 
maatte tilbagelægge, inden den naturlige Gudsbevidsthed blev for- 
vandlet til den aandelige, den faldne Qvinde til den rene Mø, 
den Sorte til den Hvide, 


Ånmærkning I. 


Odins Valg af de Sendebud, som skulle spørge Vej til det 
tabte Paradiis, stemmer med hvad Schelling anfører om Jegets 
Virksomhed, for at komme bort fra Usaligheden og gjenfinde Guds- 
ideen. Han skjælner 3 Trin i denne Bestræbelse, Fromheden, 
som fornegter Selvet: (Hejmdal er Fromhedens Aand), Konsten, 
ved hvilken Jeget søger at blive det Guddommelige ligt, at frem- 
bringe aldeles uselvisk (Brage er Konstens, Begejstringens Aand), og 
endelig den rene Kontemplation, Gudbeskuelsen. Denne sidste er 
vistnok her betegnet ved Lopt, Opløfteren, et Navn, som bruges 
baade om Odin og Loke, og uden Tvivl er dennes paradisiske 
Benævnelse, saaledes at han efter Faldet hedder Loke, den Ude- 
lukkende, eller Slutteren. I Fjølsvinsmaal hedder det nemlig, 
at Lopt lavede i sin Hovenhed foran Dødens Porte (ved Dødens 

Komme til Verden) Ønskeqvisten (hævatein; den Qvist, som 
rammer Maalet), hvis Ihændehavelse er en Betingelse for at 
udfrie den fangne Prindsesse; men Ønskeqvisten er et almeen- 
mythisk Symbol (vd0GNE, Ferula, Hjortehornet, den stærke Vaand, 
Winschelruthe, &), og betegner den menneskelige Aands Frihed, 
der jo i Syndefaldet først kom til Virksomhed. 


Ånmærkning Il. 


Gjaidhornet. Mjøden. 


Gjald er en effektfuld, stærk hørlig og synlig, Begivenhed. 
Ordet er teknisk i Runlæren for Overgangen fra denne Verden til 
en anden, Himmelbroen kaldes saaledes her ,,Aarlegjald", en Stump 
Regnbue hedder endnu paa Jydsk Gald; Strømmen, som begrændser 
Hels Verden, hedder Gjald og Broen, som fører over den, Gjaldbroen. 
Det Gjaldhorn, som baade Mimer og Hejmdal besidde, hver ved 
sin Ende af Regnbuen, kan da ikke vel betegne andet end den ved 
Syndefaldet tabte og ved Naaden gjenvundne Udødelighed. I 
Våluspa identifiseres Odins pantsatte Øje med Gjaldhornet og 
Regnbuen siges at udstrømme deraf; thi Himmelvejen ligger jo 
imellem Verdens, Timelighedens, Løsrivelse fra og Gjenforening med 
Evigheden, paa denne Vej bevæger Gudelivet sig. Mjøden, som 
drikkes. af Gjaldhornene, er Religionslæren, eller den aandelige 
Næring, thi Læren udvikler sig imellem de to Begivenheder: Faldet 
og Oprejsningen. 

At Mjød er den aandelige Næring, sees bedst af det klassiske 
Sted i Sejrdriverskens Maal, hvor Hurunerne (Ideerne) siges at 
være ristede paa Tingene i Verden (at have objektiv Gyldighed) 
og afskrabede af Odin (abstraherede af Aanden) samt blandede i 
den hellige Mjød (Runlæren) og saaledes sendte paa vide Veje+). 
Mjøden er en Blandingsdrik, der indeholder et gejstigt Element, 


+) Der have vi altsaa et authentisk Udsagn for, at Læren om de Guder, 
Hedningene dyrkede, ikke er Digt eller allegorisk Videnskab, men en 
Abstraktion af den Gudsdyrkelse, der havde udviklet sig i Livet, førend 


den blev gjort til Gjenstand for Lære, 
3% 

Honningen, som hidrører fra Ygdrasils Dug, og et kosmisk Element, 
Vandet; Runlærens Bestræbelse, for at komme bort fra dette sidste 
Element, er udtrykt derved, at Odin alene nærer sig af reen Viin. 

I Modsætning til Mjøden er Øllet den sandselige Nydelse; 
Jætternes Paradiis er en Ølsal, og den gamle Jætte, som uden Tvivl 
repræsenterer den første naturlige Fristelse, Nydelsessygen, hedder 
Ølvalde, den Ølmægtige. Hans Søn Thjasse er da Forfængeligheds- 
Jætten, om hvem det ogsaa berettes. at han har bortført Ydun 
ifølge en Begivenhed, hvor Odin, Høner og Loke færdedes som 
Staldbrødre, hvilket alt tyder paa Ungdomssyndefaldet; Thjasses 
smukke Øjne, der consecreres som Stjerner, hans Datters Mandvalg 
efter hvem der havde de mindste Fødder, og hendes Giftermaal 
med den rige Njord bestyrker denne Fortolkning. Njord (Nerthus) 
betyder den Ujordiske af (n. negat. og jord) og betegner den skete 
Overgang fra den stærke Naturguds (Almagtens) Tilbedelse til den 
frie Livsguds, Freys (Godhedens), Dyrkelse. +) 


+) Sml. ,,Om en mere aandelig Fortolkning af Runerne'' (see Evangelisk 
Ugeskrift, 1858, Nr. 12—13), hvor forøvrigt i den tilsidst opstillede 
Guderække istedenfor Håder maa sættes Forsete, thi Brødrene Håder 
og Balder skulle indtage een Plads, 


FJØLSVINSMAAL 


ELLER 


VIISMANDSTALEN. 


MOTTO. 


Kjærligheden er en brændende Glød, en Lue fra Herren, — 
Hvem er hun, der er reen som Solen? 

Jeg er min Elskers, og min Elsker er min. 

Min Viingaard, som er min, er for mig. 


(Salomons Håjsang.) 

Fortale,. 


Naar Vala som den kjæmpende Gudsbevidsthed synger om . sin 
Strid i Hedenskabet, naar Hugin grunder over den rene Guds- 
bevidstheds Fald ud af Paradiset, saa byder Odin os her Kontem- 
plationens høje Frugt, den rensede Gudsbevidsthed, der frigjør 
Hedenskabet for sig selv, indtager Højsædet i den vordende sande 
Helligdom, Kirken, og venter der paa sin Brudgoms Komme, som 
forudsees og skildres i Aanden: ret som Salomon i sin Højsang 
taler om Bruden, den rensede israelitiske Bevidsthed. 
Viismandstalen er dunkel ved sin Billedrigdom, og til Vejled- 
ning ved Læsningen maa forudskikkes, at ligesom efter Ravnegalderet 
Lysets Aftagen, Kulde og Uvejr vare Følger af Syndefaldet, saa- 
ledes sættes her stadigen denne Virkning som Betegner for Aarsagen. 
Naar her tales om Kulde, Vind og Uvejr, om Solens Blending og 
Bjærthed, om Sygdom og Sundhed, om den urene og rene Ild: saa 
er alt dette at forstaae aandeligt om Synd og Retfærdiggjørelse. 
Naar dertil iagttages, hvad Schelling har fremhævet, at den mytho- 
logiske Spindeside er Tilværelsens Bevidsthedsside, Sværdsiden dens 
Virkelighedsside, saa ville disse Bemærkninger alt noget lette For- 


staaelsen. 


Gaae Du nu hjem 
Og læg Dig der! 
4. 


ÅA. Odin staaer i Forgaarden til den 


nærmer sig og giver sig et for- 
blommet Navn. 


sande Helligdom. En Fremmed | 
| 
| 
| 


ik 
Uden for Gaarde 
Han saae fremtræde 
En Skikkelse gjennem 
Folkenes Sæde: 
Pak Dig bort 
Paa slagen Vej! 
En Løsgjænger her 
Tilstedes ej. 

2. 
Hvad Uglebilled 
Sig lister om 
Ved Banluen der 
Og Forgaards Bom? 
Hvad søger Du vel, 
Til hvem har Du Bud, 
Hvad vil Du venneløs 
Her forske ud? 


3. 
Hvad Uglebilled 
I Forgaarden staaer, 
Og negter de Farende 
Indgangs Kaar? 
Længe nok stod Du 
Og skjældte her, 


Viismand jeg hedder, 
Er kløgtig i Sind, 
Men kostmild af mig 
Det er jeg ej. 
Aldrig i Verden 
Du kommer herind, 
Driv Du Fredløse 
Nu Din Vej. 
5. 
Fra Øjets Gammen 
Man nødig gaaer, 
Naar smukke Ting 
Man i Syne faaer; 
Om gyldene Sale 
Jo Gaardene gloe, 
Her kunde jeg ønske 
At slaae mig til Ro. 
6. 
Sig mig, hvorfra 
Du stammer Svend, 
Hvis Søn Du er, 
Nævn mig de Mænd? 
Vindkold jeg kåldes, 
Til Fader jeg har 
Vaarkold, hans Fader 
Fælkold var. 


B. For Helligdommen raader den rene 


Gudsbevidsthed, Menglad, som en 
Prindsesse, der, omgiven af Trylle- 
hindringer, venter paa Forløsning. 


(6 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvo monne her raade 
Og Riget befale 
Med Ejendele 
Og Højloftssale? 
8. 
Menglad man hende 
Nævnet har, 
Hvem Moder for Søn 
Af Søvndjærv bar; 
Hun monne her raade 
Og Riget befale 
Med Ejendele 
Og Højloftssale. 
93 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad kaldes vel Portens 
Lukke hist, 
Blandt Guder ej saaes 
Saa farlig en List? 
10. 
Knaldogfald .hedder 
Den Port behænde, 

Den laved tre Sønner 
Af Solblende, 

En Fjæder fanger 

Hver Vandringsmand, 
Som Klinken fra Karmen 
Løfte kan. 


ink 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad kaldes vel Volden, 
Som runder sig hist, 
Blandt Guder ej saaes 
Saa farlig en List? 


1, 


Gjæstrøber den hedder, 
Jeg selv har den lavet 
Af Leerskums Lemmer 
Og støttet og stavet, 
At stande den vil 
Mens Old er til. 


13. 
Sig mig nu det, 
Du vise Mand! 
Hvad forske jeg vil 
Og vide. paa Stand: 
Hvad kaldes de Hunde, 
Som Utysker skræmme 
Naar hid de stedes 
For Leervolds Gjemme? 


14, 
Hidsig. den ene, 
Sluger den anden — 
Om sligt Du ønsker 
At vide forsanden ; 
Her skal de holde 
Elleve Vagter, 
Til Undergang rammer 
De høje Magter. 
15: 
Sig mig nu det, 
Du vise Mand! 
Hvad forske jeg vil 
Og vide paa Stand: 
Mon Nogen indenfor 
Træde kunde, 
Mens Søvn betager 
De glubske Hunde? 
ike 
En Vexelsøvn 
Er dem strengt paalagt, 
Fra den Tid her 
De sattes paa Vagt, 
Hiin sover om Nat, 
Om Dagen denne, 
Og Pokker kunde 
Ind da rende. 
C. Syndens Vejrhane i Kundskabstræet 
er den Ulykkesfugl, man skal 7 Kast 


med for at overvinde de Hindringer, 
der afskjære Helligdommen. 


iv 
Sig mig nu det, 
Du vise Mand! 

Hvad forske jeg vil 
Og vide paa Stand: 
Kan man for Hundene 
Lokkemad kaste 

Og, mens de æde, 
Forbi dem haste? 


18. 
To Mørbrade gjemmer 
Vidofners Side, 
Om saadant nu 
Du ønsker at vide; 
Det ene er Mad 
Efter deres Sind, 
Og mens de æde, 
Man løber ind. 


79. 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad hedder det Træ, 
Der ud sig breder 
Over alle Lande 
Og Landsens Steder? 


20. 
Mimerstræ hedder det, 
Faa man finder, 

Som vide, af hvilke 
Rødder det rinder, 
Hvormed det fældes, 
End Færre vide, 
Thi Ild og Jern 

Ej paa det bide. 


VAL 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad monne det Højtræs 
Sind da være, 
Naar hverken Ild 
Eller Jern det skjære? 


29 
Af Træets Frugter 
Man Ild skal lave 
For Qvinder, som Kulde- 
Syge have: 
Ud kommer da, 
Hvad man inde børgjemme, 
Det saa er Menneskets 
Skjæbnefremme. 


23: 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad hedder den Hane 
I Højtræs Top, 
Af Guld han glimrer 
Paa al sin Krop? 


24. 
Vidofner han hedder, 
Og Qvisten bærer 
I Mimerstræet 
Den Uvejrsnærer, 

I Eet han Meen efter 
Meen udsender, 
Som Surt han laver 
En Kost, der brænder. 
VÆ 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvor noget Vaaben 
Finder man vel, 
Som sender Vidofner 
Ned til Hel? 
26. 
Jo, Ønskeqvisten; 
Ved Dødens Port 
I sin Hovenhed 
Har Lopt den gjort. 
Den monne Sinmare 
Hos sig forvare, 
En Sejgjerns Kiste 
Den ligger i, 
Og for den lukke 
Bindlaase ni. 
263 
Sig mig nu det, 
Du vise Mand! 
Hvad forske jeg vil 
Og vide paa Stand: 
Mon den vel kunde 
Slippe tilbage, 
Som hen vil fare 
For Qvisten at tage? 


28. 
Derfra skal slippe 
Han, som vil drage 
Hen for Ønske- 
Qvisten at tage, 
Hvis med sig bringe 
Han kan en Gave 
Til Syndens Læge, 
Som Faa kun have. 

29. 
Sig mig nu det, 
Du vise Mand! 
Hvad forske jeg vil 
Og vide paa Stand: 
Mon slig en Skat 
Er til at finde, 
Hvormed man stiller 
Den gustne Qvinde? 


30. 
En Krumfjær glindser 
I Vidofners Bag, 
Den skal Du bære 
Som Offersag 
Og byde den til 
Den stærke Mare, 
Da lader hun Drabets 
Vaaben fare. 


D. Hedenskabels Tempel som Hellig- 
dommens Forgaard og Forvarsel. 


: 31: 
Sig mig nu det, 
Du vise Mand! 

Hvad forske jeg vil. 
Og vide paa Stand: 
Hvad hedder Salen, 


” Som her jeg skuer 


Omslynget af snilde 
Varselsluer ? 

32. 
Glød er dens Navn, 
Og nu alt længe 
Paa Spydsod monne 


. Dens Skjæbne hænge; 


Blot Ry der af dens 
Herlighed gaaer 
Igjennem Tiden 
Og Mennesket naaer. 


33. 

Sig mig nu det, 
Du vise Mand! 
Hvad forske jeg vil 
Og vide paa Stand: 
Hvo gjorde af Asers 
Sønner, hvad her 
Jeg udenfor Hegnet 
Stande seer? 

34. (?) 
Ro og Møje, 
Strid og Leg, 
Dvælsind, Iilsind, 
Højgång, Dybgang, 
Lysets Fremmen, 
Kampens Hemmen, 
Himmelsk Længsel, 


Jordisk Fængsel. 


E. Den ideale Bevidsthed troner som 


en Brud paa et frelsende Bjærg 
med velgjørende Tærner i sit Følge. 
35, 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad hedder det Bjærg, 
Hvorpaa i Skrud 
Jeg seer den Folke- 
Herlige Brud? 
36. 
Højtidsbjærget 
Er Fjældets Navn, 
Som længe var Syges 
Og Saaredes Gavn; 
Sund bliver hver Qvinde, 
Som klyver dets Top, 
Hun bringe end Aarssot 
Med sig derop. 
34. 
Sig mig nu det, 
Du vise Mand! 
Hvad forske jeg vil 
Og vide paa Stand: 
Hvad hedde de Møer, 
Der sidde tilsammen 
For Menglads Knæ 
I Eendragts Gammen ? 


38. 
Skjærm hedder den første, 
Saa Skjærmforjætte, 


Saa Folkeværnerske, 
Bært og Blid, 
Vennehuld og 
Yndefuld, 
Smertebod og 
Givegod. 

39. 
Sig mig nu det, 
Du vise Mand! 
Hvad forske jeg vil 
Og vide paa Stand: 
Mon Bjærgegjerning 
Mod Folk de øve, 
Der til dem blote 
Og Hjælp behøve? 

40. 
Naar Mænd dem blote 
I hver Skjærsommer 
Paa alterhellige 
Sted: ej kommer 
Saa stor en Pest 
Til en Menneskefød, 
At de jo tage ham 
Ud af Nød. 


F. For Menglad er der en Brudgom 


bestemt, det er ham, der er kommen. 
41. 

Sig mig nu det, 
Du vise Mand! 
Hvad forske jeg vil 
Og vide paa Stand: 
Mon Menglad nogen 
Mand vil unde 


T hendes favre 
Arme at blunde? 


42. 
Ej eneste Mand 
Vil Menglad unde 
I hendes favre 
Arme at blunde 
Undtagen Svipdag; 
Kun ham ved Pagt 
Til Ægte hiin solbjærte 
Brud er sagt. 


43: 
Smæk Portene op, 
Giv Plads mig der, 
Selve Svipdag 
Du skuer her! 
Dog gaa, og skaf mig 
Først at vide, 
Om Menglad monne 
Min Gammen lide. 


44. 
Hører Du, Menglad ! 
Her er en Mand, 
Gak selv at skue 
Den Gjæst paa Stand; 
Hundene logre 
Og Porten sprang, 
Jeg troer at kjende 


Svipdags Gang. 


45. 
Horske Ravne 
I Galgens Top 

Skal slide Øjnene 
Af din Krop, 
Hvis det Du lyver, 
At langvejs er 
Den Svend nu kommen 
Til Salen her. 
46. 
Hvorfra gik Du ud, 
Hvad Vej var Du stedt; 
Hvad kaldtes Du hjemme? 
Dit Navn, din Æt 
For mig skal sikkert 
Jertegn være, 
Om Dig min Tro 
Blev lovet med Ære. 
ErÉ, 
Svipdag mit Navn, 
Solbjært min Fa'er, 
Den kolde Vind 
Mig deden bar; 
Mod Nornens Ord 
Kan Ingen stride, 
Om end hun lagde 


Det til Qvide. 


48. 
Velkommen Du være, 
Min Vilje jeg faaer, 
Et Kys med Hilsen 
I Følge gaaer! 
Gjensyn glæder 
Jo -gjerne Enhver, 
Som haver en Anden 
Inderlig kjær. 

49. | 50. 
Paa det liflige Fjæld | Før vi længtes 
Jeg sad i Mag, | At komme sammen, 
Og Dig jeg ventede | Du til min. Elskov 
Nat og Dag, | Og jeg til din Gammen, 
Alt skede det, | Nu skal dette 
Som mit Ønske var, | En Sandhed være: 
Dig Yngling atter | Ingensinde 


Min Sal nu har. | Vi skilles mere. 


Forklaring. 


5; M engtaa er den Smykkeglade, men Men er et bestemt 
Smykke, monile, Halsbaandet, og man tænker da strax paa 
Brisingmen (Regnbusmykket), det højeste Gode, der er i Freyas 
Besiddelse. Er Menglad da Freya? Ingenlunde! — Freya er en 
historisk Gudinde, Menglad en spekulativ, intelligibel Gudinde; 
Freya er gift, Menglad forlovet. Den historiske Gudinde, som 
nærmest svarer til Menglad er Gefjon (Samlivets Stifterske af gefa 
og hjon), thi hun er den rene Mø, som veed Skjæbnen, lig Odin og 
Frigga; om hende siger Loke dadlende ved Ægersgildet, at hun 
lod sig lokke til Kjærlighed af den lyse Svend, der gav hende Hals- 
smykket (sæl), det hun gjemte i sit Skjød — men i Gudindens 
Skjød ligger Fremtiden skjult — altsaa: der gav hende det højeste 
Gode som en Fremtidsforventning. Denne Dadel kan nu være en 
skjult Roes, men antyder dog snarere, at Haabet om Frelsen ikke 
holdt sig reent i det virkelige Hedenskab, ikke fri for Anticipation, 
Men her ere vi som sagt i Kontemplationen, og Menglad er ikke Gefjon; 
thi hun er solbjært, reen som Solen; og hun er i en anden (en 
taalmodig afventende) Stilling, hvad der i Mythologien er det samme 
som en anden Person.  Fleerguderiet bestaaer jo netop i, at Gud- 
dommens forskjellige Stillinger til Verden og den menneskelige 
Opfattelse af disse personifiseres som Guder og Gudinder, istedenfor 
som Guds og Menneskehedens Engle, Odin er saaledes den for- 
gudede Viisdomsengel (Mikael, de Tydskes Genius), og at han her 
fremtræder som Tjener, er et godt Barometer for Digtets Højde. 

Gudindernes Eenhed, Bevidsthedens Eenhed, kan Runlæren 
naae til, thi den er i Mennesket, og deraf drage den Slutning, at 
der maa være een Gud og eet Liv imellem ham og Verden, een 
Frelser. Det er denne sidste Slutning, som profetisk er udført i det 

foreliggende Digt, der altsaa maa betragtes som en Spaadom om 
Kirken og Messias, : 

At Menglad er en Sønnedatter af Søvndjærv, sigter til den 
lange Tid den rene Gudsbevidsthed var slumrende (sml. Yduns 
Søvnvildelse i Ravnegalderet), og den treleddede Generation svarer 
til Hedenskabets tre Epoker, som ogsaa i dette Digt ere stærkt 
fremhævede. 

Iøvrigt er den ideale Bevidsthed jo rigtig skildret som Præst- 
inden i den vordende sande Helligdom, der saa at sige forholdes af 
Templet. Hun troner paa et højt Bjærg, og Alle, som i Bevidst- 
heden (som Qvinder) hæve sig til hendes Standpunkt, blive aandelig 
rensede. Den rene Kontemplation er derhos ledsaget af velgjørende 
Virkninger (Menglads Tærner), der sætte dem, som offre til dem, 
istand til at see bort fra, denne Verdens Ulykker. 

Menglad har været sammen med sin Brudgom før, nemlig i 
hans Hjem, i Paradiset; thi det hedder (Str. 49), at han atter er 
kommen til hendes Sale. 

2. Svipdag er enten Dagens Fremskynder eller bedre den 
Aasynslyse, hvilket sidste stemmer med Lokes Yttring om den hvide 
Svend. Han er den forventede Frelser, og her kan altsaa ikke 
være Tale om nogen tilsvarende hedensk Gud, hvorimod selvfølgelig 
Træk af Frelserens Gjerning forekomme spredte hos de fleste 
hedenske Guder. Det Navn Vindkold, han giver sig ved sin første 
Fremtræden, vil efter det foranførte omtrent sige det samme som 
»den syndige Tids Søn”, og i de tre Generationer haves ogsaa en 
Henviisning til de tre Epoker; med sit rette Navn har han kun 
een Fader i det rene Lys. 

I sit Svar paa Menglads Spørgsmaal om, hvad han hed 
hjemme, siger han: ,,deden førte mig Vindene paa kolde Veje", &. 
oa: Syndefaldet førte ogsaa ham fra Paradiset, fordi den strenge 
Lov saaledes tilholdt det (for den Lydige). Schelling siger ogsaa, at 
Sønnen frivilig fulgte med den faldne Verden, Et lignende Træk 
findes i Ravnegaldret, hvor den faldne Yduns Gemal bliver tilbage 
paa Jorden for at tage Vare paa den. 

Mærkeligt er det ogsaa, at Odin troer at kjende ham paa de 
Mirakler, der ledsage hans Komme; Menglad kjender ham paa 
hans Navn og hans Fader, Han stiller som Betingelse for 

Indtrædelsen i hendes Bolig en Beslutning om Hengivelse fra 
hendes Side. 

3. Forhindringerne om Helligdommen og deres Over- 
vindelse. De 3 Hindringer, som opstille sig i Hedenskabet og for- 
holde Adgangen til Helligdommen (ligesom Forgaarden, Krydset og 
Salmebogen i Paradiisspillet), ere Følger af de 3 Syndefald, ved 
hvilke Guldalderen gik tabt; Barndoms-, Ungdoms- og Manddoms- 
Synden; Natursynden, Livssynden og Aandssynden; Nydelsessygens, 
Forfængelighedens og Egoismens Synd: — det er imod disse, at 
Hindringerne ere rettede, Man kan ikke møde ved Forgaarden 
med sandselige Lidenskaber, thi slige Utysker ere Hundene efter; 
møder man med Forfængelighed, saa slaaer Porten Klo i den 
(dens Navn er Thrymgjåld — om den sidste Stavelse i dette Ord 
er tidligere talt, den første ,Stavelse kan jævnføres med For- 
fængelighedsjætten Thjasses Rige Thrymbjem, og de 3 Solblendes 
Sønner, som have lavet Porten, kunne være Odin, Høner og Loke 
paa deres Færd i Thjasses Land); Møder man med Egoisme, 
saa røber den Vold, Odin har gjort, Gjæstens sande Væsen, 

Kunne Hindringerne fjernes? Ja, hvis man udriver sine Liden- 
skaber”) af den syndige Natur (Vidofner) og lader dem gaae i 
Hundene, saa kunne disse lokkes. Men hvorledes skal dette kunne 
skee? Først maa man grundigen erkjende Syndigheden, vide, hvorfra 
Kundskabstræet har sit Udspring, hvormed det kan fældes, og 
hvorledes det 'virker i Verden. Naar man da er kommen til 
Syndighedens Væsen, Hanen Vidofner, saa maa den søges ihjel- 
saaet; Vaabenet hertil er Ønskeqvisten, den menneskelige Frihed, 
som kom til Verden kort før Døden; den ligger gjemt i en Kiste 
af sejgt Jern, i Menneskehjærtet, og Sinmare, den stadige Mare- 
riderske, den onde Samvittighed vil ikke udlevere den, førend man 
offrer hende Pragtfjædren i Vidofners Hale (Fandens Hovedprydelse), 
— Selviskheden; den maa altsaa først pilles ud. 

Opgaven synes at gaae i Ring, at være uendelig; thi for at 
faae fat paa det Vaaben, hvormed man fælder Vidofner, maa man 
først have fat paa Vidofner; det er omtrent, at fange Fugle ved 


”) Sml. Eventyret om ,Zornbraten”., See L. Bechstein, D. Mårchenbuch. 
1846; S.53. 

at strøe Salt paa deres Hale. Meningen er da, at Mennesket ikke 
kan frelse sig selv. 

Betragter man forøvrigt Menneskeheden i sin Udvikling, saa 
kan det vist siges, at Lyst til sandselig Nydelse er Nomadernes, 
de Vildes Skjødesynd; at Forfængelighed, Lyst til at hæve sig 
over Mængden, er F olkeslægternes Synd og hos dem frembringer 
Kasteforskjellen og Slaveriet; men at Egoismen fremkalder de færdige 
Staters Erobringssyge, naar Kongen offrer Folket for sig, istedenfor 
sig for Folket. 

Det Anførte kan ogsaa sammenlignes med de 3 Fristelser, 
som Frelseren underkastes af den onde Aand. 

4. Vidofner i Kundskabens Træ.  Nåvnet er ordret 
»Træets Slange"; hvis man turde tillægge det en dobbelt Betydning 
og tillige, nærmest efter nyere Sprog, oversætte med ,,Bevidsthedens 
Aabner", saa vilde dette stemme med den Virkning, Kundskabstræets 
Frugter tillægges, at ægge den syndige Bevidsthed (den kuldesyge 
Qvinde) til Udvikling, Synden fremkalder den frie Livskamp, dens 
eget Remedium. 

Hanen gloer af Guld; men det er maaskee netop den, der har 
given Anledning til Ordsproget: ej alt hvad der glimrer er Guld. 

For at forstaae Vidofners Virksomhed (Str. 24) maa man 
gaae noget dybere ind paa Runlærens Anskuelser. — Vinden er 
det Forgjængelige; dens Ophav, Ørnen Ligsvælger, -er Verdens 
Forgjængelighed; det er den glade Ørn, som i Valas Sang (Str. 34) 
spiller op til Balders Død, og deu røde Hane, som galer nærved 
den i Fugletræet, antager jeg for den samme som Vidofner. Det 
maa nu tænkes saaledes, at naar Vejret passerer Vidofner, saa 
drejer den sig med Vinden, og propper Ulykker i den, som den 
medfører, hvor den kommer. Denne Betydning af vedrglasi, 
Uvejrsforstærkeren, staaer i Modsætning til vedrfålnir, Uvejrs- 
svækkeren, Navnet paa Høgen i Ygdrasils Top, den gamle Ørns 
Forsyn, der maa tænkes vendt med Næbet mod Vinden. Hermed 
hænger nu sammen den vidtspredte Overtro, at et Dyrehoved ud- 
øver en Troldomsmagt over det, som det er vendt imod.  Offer- 
træerne besloges med Offerdyrenes Hoveder som til et procul este 
profani; derfra vandrede disse Hoveder over paa Nidstange, 
Bannerstange (Tac. de mor. Germ. cap. 7.), Skibsstavne og Master, 

Hjælme og Skjolde — alt til Fjendens Ødelæggelse, og landede 
endelig i de adelige Vaabener, som jo ogsaa ere et Slags procul 
este profani, og i Kirkespirsfuglen, som efter Vincenz af Beauvais 
anbringes saaledes, at den vender Næbbet imod Vejret. 

Analog med Betydningen af vedrglasi er eir aurglasis, det 
jordiske Skins Helbrederske, oversat ved Syndens Læge. 

5. Helligdommen. Dens Navn er Glød, od: den rene 
Kjærligheds Glød; den har længe svævet paa Spydsod, thi den var 
Formaalet for hele Hedenskabets Kamp, men blev ikke naaet, kun 
Rye af dens Herlighed kom til Mændene. I Modsætning til denne 
er nu det hedenske Tempel en Varselslue, der giver et Skygge- 
billede af, hvad” Kirken vil blive,  Strofe 34, om de Kræfter, der 
have opført Templet, er uvis paa Grund af de dunkle Navne: her 
ere de oversatte efter den Tanke, at Templet er fremkommen ved 
en Vexelvirkning imellem modstaaende Kræfter, der hver have sin 
Part i det. 

6. Fjølsvinsmaal i sine Forvandskninger. Have vi 
her et religiøst Forløsningsdigt, saa er det, eller dets Søster, Moder 
til alle Eventyr om Prindsesser, der ere komne i en ulykkelig For- 
fatning, indespærrede, syge eller søvndyssede, og til hvis Frelse der 
ksal bestaaes endeel Prøver, i Reglen 3, paa hvilke den hov- 
modige Verdensklogskab forgjæves indlader sig, men som udføres 
af den enfoldige Uskyld, der faaer Prindsessen og Riget. Disse 
Eventyr ere saa talrige, og have et saa betegnende fælles Præg og 
Tilsnit, at dette Skue næppe kan forklares tilstrækkeligt, uden ved 
at tilbageføres til en almeenmenneskelig aandelig Grund, til hedenske 
Forløsningsmyther. 

Det er ikke vanskeligt, i flere af disse Eventyr at paavise 
mythiske Rester, t. Ex. i Eventyret om Sundhedstræet (hos Sv. 
Grundtvig, i danske Minder, 2, 29.), hvor den 3dje Prøve bestaaer 
i at hente 3 af de ældste Brande indenfor Helvedes Port (sml. 
Str, 26), og udføres ved Hjælp af Ravnen, ,,Satans Apostelf, 

Forholdet imellem Eventyr og Mythe trænger til en nærmere 
Undersøgelse, ligesom overhovedet Spørgsmaalet om, hvorvidt Tra- 
ditionens Traade kunne føres tilbage til Hedenold. En flittig Klude- 
samler vil finde mangen upaaagtet Lap, som, renset fra Tidens Støv 
og bragt i detrette Lys, viser sig at være en Levning af Nornernes 

kostelige Væv; men denne maa da selv først udvaskes, thi ellers 
bliver Mythen just let til Eventyr. 

Den nærmeste Affødning af Fjølsvinsmaalet vil nok være 
Kjæmpevisen om Ung Svegder, der, ifølge den onde Stifmoders 
(Nornens) Runer, ,, aldrig skal Roen fange, før han faaer løst den 
»skjønne Jomfru, der ligger for ham udi Tvang". Han sejler til 
Hedenland og faaer af den gamle Mand (Odin) en Beskrivelse af 
Borgen og Prindsessen, ,som ligger lagt i langen Attraa for den 
»hun aldrig saae". — Træet i Borggaarden, som falmer ved hans 
Komme, er der et Lindetræ (Vidofner blev da Lindormen); han 
befrier, kristner og ægter Prindsessen. Visen gaaer lidt længere, 
end vort Digt; thi den tilføjer, at Svegder tog Odin med til sit 
Rige, ,gjorde hannem til Ridder og satte ham øverst til Bords". 

Vi slutte da med at indstille dette Ridderslag til Menighedens 
og de Højlærdes Approbation. 


Kjøbenhavn, i Marts 1860, 

